
REFERAT DE APROBARE
[bookmark: _GoBack]
Subsemnatul Bucuroiu Constantin, primar al Oraşului Boldeşti-Scăeni, supun spre analiza şi aprobarea Consiliului Local Proiectul de hotărâre  privind vânzarea prin licitatie publica a unui imobil,  situat pe strada Gloriei, nr. 5.
În baza OUG nr. 57/2019 privind Codul administrativ si a HCL nr. 68/25.04.2024 pentru aprobarea Raportului de oportunitate privind vânzarea unui imobil, teren şi construcţie și anexă, situat pe strada Gloriei, nr. 5  vă prezint următoarele:
Imobilul  supus vânzării aparţine domeniului privat al oraşului Boldeşti-Scăeni, conform HCL nr. 26/23.02.2021 privind aprobarea Inventarului bunurilor care alcătuiesc domeniul privat al orașului, cu modificările și completările ulterioare și se compune din teren în suprafața de 973 mp, o construcție (Sp+P+1Ep) cu suprafață construită de 162 mp și suprafață desfășurată de 274,41 mp și o anexă cu suprafață construită desfășurată de 16 mp.
Vânzarea imobilului se face în baza Regulamentului cadru privind vânzarea bunurilor imobile aparţinând domeniului privat al oraşului Boldeşti-Scăeni, aprobat prin HCL nr. 170/26.11.2019 și a OUG 57/2019 privind Codul administrativ cu modificările și completările ulterioare.
Vânzarea imobilului prin act autentic se va face după parcurgerea procedurilor de licitaţie și a Documentației de atribuire care cuprinde Caietul de sarcini și Fișa de date a procedurii care va fi supusă spre aprobarea Consiliului Local în prezenta ședința.
Faţă de cele mai sus prezentate, propun următoarele :
- aprobarea vânzării prin licitaţie publică a unui imobil situat pe strada Gloriei, nr. 5.
- împuternicirea primarului oraşului să semneze la notarul public contractul de vânzare-cumpărare.
	În speranţa aprobării, vă mulţumesc anticipat !
                                   


              
PRIMAR,
BUCUROIU CONSTANTIN

